การประกวดโครงงานวิทยาศาสตร์และวิศวกรรมศาสตร์นานาชาติ
รางวัลและเกียรติยศ

| --- | --- |
เหรียญที่ระลึก ISEF สำหรับติดบริเวณอก หรือ ปกเสื้อ
คําขวัญ: "Future Forward"
สถาปนา: พ.ศ. 2493
ผู้ก่อตั้ง: Gordon E. Moore
รางวัล: George Yancopoulos Innovator Award Regeneron Young Scientist Award Gordon E. Moore Award for Positive Outcomes for Future Generations Dudley R. Herschbach SIYSS Award Craig R. Barrett Award for Innovation H. Robert Horvitz Prize for Fundamental Research Peggy Scripps Award for Science Communication Regeneron ISEF Grand Awards Regeneron ISEF Special Awards
เว็บไซต์: https://www.societyforscience.org/isef/
George Yancopoulos Innovator Award: ทุนการศึกษา 75,000 ดอลลาร์สหรัฐ คัดเลือกจากผลงานรางวัลชนะเลิศ (First Award) ของแต่ละสาขา โดยคัดเลือกจากผลงานวิจัยนวัตกรรมและเป็นโครงการที่มีศักยภาพที่สร้างผลกระทบในสาขาเฉพาะและทั่วโลกโดยรวม
รางวัลนักวิทยาศาสตร์รุ่นเยาว์ของ Regeneron (Regeneron Young Scientist Award): รางวัล 50,000 ดอลลาร์สหรัฐ โดยบริษัท Regeneron และ SSP โดยคัดเลือกจากผลงานรางวัลชนะเลิศ (First Award) ของแต่ละสาขา จำนวนสองผลงานที่มีความมุ่งมั่นในการสร้างสรรค์นวัตกรรมเพื่อจัดการกับคำถามทางวิทยาศาสตร์ที่ท้าทาย โดยใช้หลักปฏิบัติการวิจัยที่แท้จริง และสร้างแนวทางแก้ไขปัญหาเพื่ออนาคต
รางวัล Gordon E. Moore สำหรับผลลัพธ์เชิงบวกสำหรับคนรุ่นอนาคต (The Gordon E. Moore Award for Positive Outcomes for Future Generations): เพื่อเป็นเกียรติแก่ Gordon E. Moore ที่สืบทอดมาอย่างต่อเนื่องในการยกย่องผลงานที่ดีที่สุดในงานวิทยาศาสตร์และวิศวกรรมนานาชาติ มูลนิธิ Gordon และ Betty Moore ได้มอบเงินรางวัลจำนวน 50,000 ดอลลาร์ แก่ผลงานที่สร้างความแตกต่างที่ยั่งยืนสำหรับคนรุ่นอนาคต โดยมีการค้นคว้าทางวิทยาศาสตร์อย่างเข้มงวดและมีความหลงใหลในการค้นพบและการประดิษฐ์ โดยคัดเลือกจากรางวัลชนะเลิศ (First Award) ของแต่ละสาขา
รางวัล Dudley R. Herschbach SIYSS: มอบรางวัลสำหรับค่าใช้จ่ายทั้งหมดในการเดินทางไปร่วมงานสัมมนาวิทยาศาสตร์เยาวชนนานาชาติแห่งสตอกโฮล์ม และเข้าร่วมพิธีมอบรางวัลโนเบล โดยคัดเลือกจากผลงานรางวัลชนะเลิศ (First Award) ของแต่ละสาขา
รางวัล Craig R. Barrett สำหรับนวัตกรรม (Craig R. Barrett Award for Innovation): Society for Science มอบ 10,000 ดอลลาร์สหรัฐ โดยคัดเลือกจากผลงานรางวัลชนะเลิศ (First Award) ของแต่ละสาขา ที่แสดงให้เห็นถึงนวัตกรรมด้านวิทยาศาสตร์ เทคโนโลยี วิศวกรรม และคณิตศาสตร์ได้ดีที่สุด โดยตระหนักว่าการวิจัยและนวัตกรรมขึ้นอยู่กับการผสมผสานของสาขาวิชาเหล่านี้ ตลอดจนผลกระทบที่พวกเขามีต่อชีวิตประจำวันของเรา
รางวัล H. Robert Horvitz สำหรับงานวิจัยพื้นฐาน (Robert Horvitz Prize for Fundamental Research): ทุนการศึกษา 10,000 ดอลลาร์สหรัฐ คัดเลือกจากผลงานรางวัลชนะเลิศ (First Award) ของแต่ละสาขา โดยมอบให้กับผลงานที่เป็นการวิจัยขั้นพื้นฐานที่ส่งเสริมความเข้าใจของเราในด้านวิทยาศาสตร์และ/หรือคณิตศาสตร์ได้ดีที่สุด และส่งเสริมความเข้าใจในปรากฏการณ์ทางธรรมชาติ
รางวัล Peggy Scripps สำหรับการสื่อสารทางวิทยาศาสตร์ (Peggy Scripps Award for Science Communication): Society for Science มีความภูมิใจที่จะเฉลิมฉลองครบรอบ 100 ปี ผ่านรางวัลมูลค่า 10,000 ดอลลาร์สหรัฐ โดยคัดเลือกจากผลงานรางวัลชนะเลิศ (First Award) ของแต่ละสาขา เพื่อเป็นเกียรติแก่ Peggy Scripps ซึ่งเป็นนักข่าววิทยาศาสตร์ที่ทำหน้าที่เป็นนักเขียนและบรรณาธิการจดหมายข่าววิทยาศาสตร์มาหลายปี รางวัลนี้มอบให้กับผลงานที่สามารถสื่อสารโครงการของตนกับบุคคลทั่วไปได้ดีที่สุด โดยอธิบายทั้งด้านวิทยาศาสตร์และผลกระทบที่อาจเกิดขึ้นต่อสังคม
นอกจากนี้ยังมีรางวัลพิเศษ จากองค์กรต่าง ๆ ซึ่งมีเกณฑ์การตัดสินที่แตกต่างกันออกไป องค์กรเหล่านี้รวมถึงสำนักงานความมั่นคงแห่งชาติ (National Security Agency) สมาคมเครื่องจักรคอมพิวเตอร์ (Association for Computing Machinery) มูลนิธิ IEEE และสมาคมสำนักงานสิทธิบัตรและเครื่องหมายการค้า